Izraksts
PAKALPOJUMA LĪGUMS Nr. TNPCP/24/9-28/249/L
Par jaunu transportlīdzekļu operatīvo līzingu Talsu novada pašvaldības vajadzībām

	[bookmark: _Hlk115854236]Talsos,
	Dokuments satur laika zīmogu       



[bookmark: _Hlk115854307]Talsu novada pašvaldība, reģistrācijas Nr. 90009113532, kuru, pamatojoties uz Pašvaldību likumu un Talsu novada domes 2023. gada 30.marta saistošajiem noteikumiem Nr. 7 “Talsu novada pašvaldības nolikums”, pārstāv izpilddirektors Ivars Haselbaums (turpmāk – Nomnieks), no vienas puses, un
“Autolux Latvia” SIA, reģistrācijas Nr. 40203175477, korporatīvo klientu vadītāja Renāra Mīliga personā, kurš darbojas saskaņā ar pilnvaru Nr. A-22/05 (turpmāk – Iznomātājs), no otras puses, turpmāk abi kopā vai atsevišķi saukti arī Puses/Puse,
pamatojoties uz iepirkuma ar identifikācijas Nr. TNP 2023/92 “Jaunu transportlīdzekļu operatīvais līzings Talsu novada pašvaldības vajadzībām” (turpmāk – Iepirkums) 6. daļas – Kravas transporta furgona iegāde rezultātiem, noslēdz šādu līgumu (turpmāk – Līgums):

1. LĪGUMA PRIEKŠMETS
Iznomātājs nodod atlīdzības lietošanā (nomā), bet Nomnieks pieņem lietošanā transportlīdzekļus (turpmāk – Transportlīdzekļi saskaņā ar Līguma nosacījumiem, Tehnisko specifikāciju un tehnisko piedāvājumu (1. pielikums), Finanšu piedāvājumu (2. pielikums) un Maksājumu grafiku (3. pielikums), kas noformēti kā Līguma neatņemamas sastāvdaļas.

2. LĪGUMA DARBĪBAS LAIKS UN TERMIŅI
2.1. Līgums stājas spēkā ar abpusēju parakstīšanas brīdi un ir spēkā līdz Pušu saistību pilnīgai izpildei.
2.2. [bookmark: _Hlk73531747]Nomas termiņš sākas ar Transportlīdzekļa nodošanu Nomniekam turējumā un lietošanā ar nodošanas – pieņemšanas aktu un ilgst 60 (sešdesmit) mēnešus no dienas, kad Transportlīdzeklis nodots.

3. SAMAKSAS NOTEIKUMI UN NORĒĶINU KĀRTĪBA
3.1. [bookmark: _Hlk130405650]Kopējā Līguma cena (turpmāk – Līgumcena) saskaņā ar Finanšu piedāvājumu ir 24 924,33 EUR (divdesmit četri tūkstoši deviņi simti divdesmit četri euro, 33 centi) bez pievienotās vērtības nodokļa (turpmāk – PVN). Saskaņā ar Finanšu piedāvājumu Iepirkuma priekšmeta 6.daļā, operatīvās nomas pamatsummas maksājumi mēnesī ir 370,13 EUR bez PVN par kravas transporta furgonu visā Līguma darbības laikā.
3.2. [bookmark: OLE_LINK1][bookmark: OLE_LINK2]Līgumcenā iekļautas visas tiešās un netiešās izmaksas saskaņā ar Tehnisko specifikāciju un tehnisko piedāvājumu, tai skaitā izmaksas, kas saistītas ar Transportlīdzekļa iegādi, sagatavošanu un nodošanu Nomniekam, reģistrāciju VAS „Ceļu satiksmes drošības direkcija” (turpmāk – CSDD), pirmspārdošanas sagatavošanu, operatīvā līzinga piešķiršanu un noformēšanu, visa nepieciešamā aprīkojuma uzstādīšanu un lietošanu, Transportlīdzekļa atlikusī vērtība, kā arī izdevumi, kas saistīti ar Iznomātājam piederošā Transportlīdzekļa pieņemšanu un pārreģistrēšanu.
3.3. Operatīvā līzinga (nomas) periods ir 5 gadi (60 mēneši) saskaņā ar Maksājumu grafiku.
3.4. Nomnieks pirmo iemaksu 2716,53 EUR (divi tūkstoši septiņi simti sešpadsmit eiro, 53 centi) bez PVN, atbilstoši Tehniskajā specifikācijā un tehniskajā piedāvājumā noteiktajam veic 10 (desmit) darbdienu laikā no Transportlīdzekļa piegādes, pamatojoties uz Iznomātāja iesniegtu rēķinu.
3.5. Nomnieks veic nomas maksājumu par iepriekšējo mēnesi vienu reizi mēnesī. Iznomātājs līdz katra kalendārā mēneša 10. (desmitajam) datumam izraksta rēķinu Nomniekam par Transportlīdzekļa iepriekšējo nomas mēnesi, pamatojoties uz Līguma nosacījumiem. Ikmēneša nomas līgumcenas samaksu Nomnieks veic bezskaidras naudas pārskaitījuma veidā uz rēķinā norādīto Iznomātāja kontu ne vēlāk kā 10 (desmit) darbdienu laikā no attiecīga rēķina saņemšanas.
3.6. Iznomātājs rēķinus sagatavo elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Nomniekam, ja tas satur atsauci uz līgumu un norādi, ka tas sagatavots elektroniski un derīgs bez paraksta. Iznomātājs elektroniski sagatavoto rēķinu nosūta Nomniekam uz e-pasta adresi pasts@talsi.lv .
3.7. Par samaksas dienu uzskata dienu, kad Nomnieks veicis samaksu uz Iznomātāja rēķinā norādīto kontu, ko apliecina attiecīgs maksājuma uzdevums.
3.8. Līguma darbības laikā Finanšu piedāvājumā norādītā līzinga mēneša pamatsumma un  Transportlīdzekļa Tehniskajā specifikācijā un tehniskajā piedāvājumā norādītā atlikusī vērtība (turpmāk – Izpirkuma maksa) nevar mainīties.
3.9. Visi nomas maksājumi un citi maksājumi, kas paredzēti Līgumā, ir veicami euro.
3.10. Operatīvā līzinga (nomas) perioda beigās Nomniekam ir tiesības iegādāties Transportlīdzekli par Izpirkuma maksu, par ko Nomnieks informē Iznomātāju ne vēlāk kā vienu mēnesi pirms Līguma termiņa beigām. Par Transportlīdzekļa izpirkumu Puses slēdz atsevišķu līgumu.

4. TRANSPORTLĪDZEKĻU NODOŠANAS KĀRTĪBA
4.1. Transportlīdzekļu nodošana Nomnieka lietošanā notiek saskaņā ar Līgumā, kā arī Tehniskajā specifikācijā un tehniskajā piedāvājumā minētajiem nosacījumiem un termiņiem.
4.2. Transportlīdzekļa nodošanu Nomnieka lietošanā un turējumā apliecina abpusēji parakstīts nodošanas – pieņemšanas akts, kas ir noformējams kā Līguma pielikums un ir tā neatņemama sastāvdaļa. Pieņemšanas – nodošanas aktu paraksta Pušu atbildīgās personas, kuras minētas Līguma 12.1. punktā.
4.3. Visas ar Transportlīdzekļa nodošanu – pieņemšanu saistītās tehniskās un juridiskās formalitātes veic Iznomātājs.
4.4. Transportlīdzekļa turējuma un lietošanas tiesības, nejaušas iznīcināšanas draudi un paaugstinātas bīstamības avota īpašnieka atbildība pāriet Nomniekam ar nodošanas – pieņemšanas akta abpusējas parakstīšanas brīdi.
4.5. Nomnieks ir tiesīgs izteikt pretenzijas Iznomātājam vai atteikties pieņemt Transportlīdzekli, ja pieņemšanas brīdi konstatē, ka tas neatbilst Līguma noteikumiem vai Iznomātāja piedāvājumam Iepirkumā, vai tam ir redzami trūkumi vai bojājumi. Šādā gadījumā Nomnieks sagatavo un Puses paraksta aktu, norādot tajā konstatētos trūkumus, un Puses vienojas par to novēršanas kārtību un termiņu, kas nav ilgāks par 10 (desmit) dienām.

5. PUŠU TIESĪBAS UN PIENĀKUMI
5.1. Nomnieka tiesības:
5.1.1. visā Līguma darbības laikā netraucēti lietot nomāto Transportlīdzekli;
5.1.2. pieprasīt Transportlīdzekli no jebkura nelikumīga valdījuma un aizsargāt valdījumu, pieprasīt likvidēt Transportlīdzekļa darbības traucējumus un defektus, kā arī prasīt atlīdzināt zaudējumus, ko Transportlīdzeklim ir nodarījušas citas personas;
5.1.3. pieņemot Transportlīdzekli no Iznomātāja:
5.1.3.1. veikt izmēģinājuma braucienu, kā arī pārbaudīt Transportlīdzekļa atbilstību visām Tehniskajā specifikācijā un tehniskajā piedāvājumā minētajām prasībām;
5.1.3.2. pārbaudīt Iznomātāja Transportlīdzeklim izsniegtās dokumentācijas pilnīgumu un derīgumu, ražotāja un pārdevēja garantijas nosacījumus;
5.1.3.3. Nomniekam ir tiesības atteikties pieņemt Transportlīdzekli vai noteikt Iznomātājam atklājušos defektu novēršanas termiņus un kārtību, ja pieņemšanas laikā konstatēti Transportlīdzekļa defekti un/vai trūkumi;
5.1.3.4. pieaicināt speciālistus un ekspertus.
5.1.4. izpirkt Transportlīdzekli par Finanšu piedāvājumā norādīto atlikušo vērtību pēc nomas termiņa beigām.
5.2. Nomnieka pienākumi:
5.2.1. pieņemt un lietot Transportlīdzekli saudzīgi un atbilstoši Transportlīdzekļa tehniskajā dokumentācijā noteiktajiem mērķiem, rūpīgi ievērot ražotāja, pārdevēja, Iznomātāja prasības attiecībā uz apkopi, darbību un lietošanu, kā arī apdrošināšanas polišu noteikumus;
5.2.2. savlaicīgi veikt Transportlīdzekļa nomas maksājumu apmaksu saskaņā ar Līguma nosacījumiem;
5.2.3. segt šādus neparedzētos izdevumus, kas rodas Transportlīdzekļa turējuma un lietošanas laikā, kā arī visus kārtējos maksājumus, kuri ir saistīti ar Transportlīdzekļa turējumu un lietošanu un kuri nav ietverti Līguma nomas maksājumos:
5.2.3.1. soda naudas sakarā ar Transportlīdzekļa vadītāja izdarītu ceļu satiksmi regulējošo normatīvo aktu pārkāpumiem;
5.2.3.2. izdevumus, kas rodas, Nomniekam uzstādot jebkurus piederumus Transportlīdzeklī un tos uzturot, ja tie nav noteikti Līgumā;
5.2.3.3. kārtējos maksājumus, kas ir saistīti ar Transportlīdzekļa turējumu un lietošanu: 
5.2.3.3.1. izdevumus Transportlīdzekļu iekšējai un ārējai tīrīšanai (mazgāšanai);
5.2.3.3.2. izdevumus Transportlīdzekļu degvielas iegādei;
5.2.3.3.3. izdevumus Transportlīdzekļu logu un lukturu mazgāšanas šķidrumu iegādei;
5.2.3.3.4. izdevumus par Transportlīdzekļu stāvvietas vai garāžas īri.
5.2.4. nomas termiņa laikā saudzīgi glabāt ar Transportlīdzekļu lietošanu saistīto dokumentāciju, ko Nomnieks ir saņēmis kopā ar Transportlīdzekli;
5.2.5. nekavējoties (bet ne vēlāk kā 24 stundu laikā) paziņot Iznomātājam, ja:
5.2.5.1. Transportlīdzeklis ir pazudis, bojāts, daļēji vai pilnīgi iznīcināts;
5.2.5.2. iegūta informācija par Transportlīdzekļa iznīcināšanas, zaudēšanas vai bojāšanas draudiem;
5.2.5.3. pazudusi vai bojāta Transportlīdzekļa dokumentācija.
5.2.6. 5 (piecu) dienu laikā informēt Iznomātāju, ja:
5.2.6.1. paredzēta vai notikusi Nomnieka reorganizācija;
5.2.6.2. ir citi svarīgi notikumi, kas ietekmē Nomnieka Līguma saistību izpildi, un šai sakarā Nomniekam jāpaziņo par veicamajiem pasākumiem un līdzekļiem.
5.2.7. iepazīstināt ar Līgumu visas ieinteresētās personas saskaņā ar normatīvo aktu prasībām;
5.2.8. Līguma darbības laikā apmaksāt likumos un citos normatīvajos aktos noteiktos Transportlīdzekļu nodokļus un nodevas, t.sk., pēc nomas perioda pirmā gada ikgadējo Transportlīdzekļu valsts tehniskās apskates veikšanu CSDD un tml.;
5.2.9. Nodrošināt Transportlīdzekļa apdrošināšanu (OCTA, KASKO);
5.2.10. iestājoties  apdrošināšanas gadījumam, segt apdrošināšanas polisē noteikto pašrisku;
5.2.11. gadījumā, ja notiek negadījums (apdrošināšanas gadījums), rīkoties saskaņā ar normatīvo aktu prasībām, apdrošināšanas polises un Līguma noteikumiem, kā arī nekavējoties informēt Iznomātāju un ne vēlāk kā 24 stundu laikā iesniegt Iznomātājam rakstisku informāciju par apdrošināšanas gadījumu;
5.2.12. tehnisko apkopju un remontdarbu organizēšanu un apmaksu atbilstoši Transportlīdzekļa ražotāja noteikumiem – Nomnieks apņemas visā Transportlīdzekļa lietošanas laikā nodrošināt uz sava rēķina;
5.2.13. Nomnieks apņemas visā Transportlīdzekļa lietošanas laikā nodrošināt Transportlīdzekli ar Ceļu satiksmes noteikumiem atbilstošām vasaras un ziemas riepām;
5.2.14. veikt Transportlīdzekļa tehniskās apkopes un remonta darbus, kuri nav ietverti Līguma nomas maksājumos.
5.3. Iznomātāja tiesības:
5.3.1. pārbaudīt Transportlīdzekļa tehnisko stāvokli tieši vai ar Iznomātāja pilnvarotu personu starpniecību, iepriekš saskaņojot ar Nomnieku pārbaudes laiku;
5.3.2. pārbaudīt ar Līgumu saistītos dokumentus un, saskaņojot ar Nomnieku, iegūt nepieciešamo informāciju par nomāto Transportlīdzekli tehnisko stāvokli un lietošanu.
5.4. Iznomātāja pienākumi:
5.4.1. nodrošināt Transportlīdzekļa tehnisko apskati vismaz pirmajam nomas termiņa gadam un garantijas remontu saskaņā ar Tehniskajā specifikācijā un tehniskajā piedāvājumā minēto;
5.4.2. ievērojot Līguma nosacījumus un kārtību, sagatavot un organizēt Transportlīdzekļa nodošanu Nomnieka turējumā un lietošanā, un nodrošināt netraucētu Transportlīdzekļu lietošanu visu nomas termiņu.

6. GARANTIJAS
6.1. Iznomātājs garantē, ka viņam pieder īpašuma tiesības uz Transportlīdzekli vai tas atrodas Iznomātāja likumīgā turējumā (valdījumā).
6.2. Iznomātājs garantē, ka Nomniekam lietošanā nodotam Transportlīdzeklim nav tāda ierobežojuma (apgrūtināšanas), kas varētu būt par šķēršļi Nomniekam lietot Transportlīdzekli savām vajadzībām.
6.3. Līgums paliek spēkā un ir saistošs, ja īpašuma tiesības uz Transportlīdzekli pāriet no Iznomātāja citām personām, un tas ir saistošs Transportlīdzekļa jaunajam īpašniekam (jaunajiem īpašniekiem) attiecībā uz Iznomātāja līgumiskajām tiesībām un pienākumiem.
6.4. Pusēm ir likumīgas tiesības, pilnvaras un rīcībspēja atbilstoši likumiem un citiem normatīvajiem aktiem pildīt saskaņā ar Līgumu uzņemtās saistības.
6.5. Līgums pusēm rada likumīgus, spēkā esošus un saistošus pienākumus, lai garantētu Līguma nosacījumu savlaicīgu, atbilstošu un pilnīgu izpildi.
6.6. Puses atzīst, ka Līguma saistības ir tiešas, bez ierunām izpildāmas un būtiskas līdz Līguma darbības izbeigšanai vai izbeigšanai pirms termiņa.
6.7. Iznomātāja maksātnespējas procesa pasludināšana nav pamats Līguma darbības izbeigšanai, izņemot gadījumu, ja Līguma izbeigšanu ierosina Nomnieks.

7. TRANSPORTLĪDZEKĻA ATGRIEŠANA IZNOMĀTĀJAM
7.1. Transportlīdzeklim, ko Nomnieks nodod Iznomātājam, jābūt tādā pašā komplektācijā un ar aprīkojumiem, kas ir bijis Transportlīdzeklim Līguma 4.2. punktā minētā nodošanas – pieņemšanas akta parakstīšanas brīdī, ja nebija norunāts citādi.
7.2. Pirms Transportlīdzekļa atdošanas Nomniekam jānoņem visi Transportlīdzekļa komplektācijas un vērtības pārveidojumi un uzlabojumi (piederumi), kurus Nomnieks veicis tā lietošanas laikā.
7.3. Iestājoties Līgumā noteiktajam Transportlīdzekļa atgriešanas termiņam, Nomnieks nodod Transportlīdzekli Iznomātājam viņa norādītā vietā, saskaņojot ar Nomnieku nodošanas –pieņemšanas laiku un norādot savu pilnvaroto pārstāvi Transportlīdzekļu pieņemšanai.
7.4. Transportlīdzekli nodod Pusēm noformējot nodošanas – pieņemšanas aktu, kas apliecina Transportlīdzekļa nodošanu Iznomātājam, un no tā parakstīšanas brīža visas tiesības uz Transportlīdzekli, kā arī ar Transportlīdzekļa saistītie riski pāriet Iznomātājam. Parakstot aktu, Puses apstiprina, ka Transportlīdzekļa tehniskais stāvoklis atbilst Līguma nosacījumiem un izslēdz jebkuras iespējamās prasības attiecībā uz Transportlīdzekļa komplektāciju.
7.5. Iznomātājam ir pienākums veikt Transportlīdzekļa pārbaudi iespējami īsā laikā. Ja Iznomātājs atsakās pieņemt Transportlīdzekli, norādot uz tehniskā stāvokļa trūkumiem, Iznomātājs sagatavo attiecīgu paziņojumu 5 (piecu) darba dienu laikā.
7.6. Ja Nomnieka pārstāvis nepiekrīt Iznomātāja paziņojumam par Transportlīdzekļa trūkumiem, Nomniekam ir tiesības organizēt neatkarīgu ekspertīzi, kurā pierāda tehniskā stāvokļa un normālu ekspluatācijas īpašību atbilstību Līguma nosacījumiem. Neatkarīgas ekspertīzes sabiedrības pārstāvis (pārstāvji) sagatavo ekspertu novērtējumu par Transportlīdzekļu tehnisko stāvokli. Ekspertu novērtējuma lēmumi ir galīgi un saistoši Pusēm.
7.7. Paredzamais Transportlīdzekļa nobraukuma limits 60 mēnešu nomas periodā tiek noteikts 150 000 km.
7.8. Saskaņā ar Tehnisko specifikāciju un tehnisko piedāvājumu maksa par Līguma 7.7. punktā noteiktā nobraukuma pārsniegumu ir 0,25 euro bez PVN par 1 (vienu) km. Ja nomas termiņa beigās ir pārsniegts 7.7 .punktā noteiktais nobraukums, Nomniekam ir pienākums samaksāt ar Iznomātāju saskaņoto nobraukuma pārsniegumu. Samaksa tiek veikta 10 (desmit) darbdienu laikā, pamatojoties uz Iznomātāja izsniegtu rēķinu.

8. PUŠU ATBILDĪBA PAR LĪGUMA PĀRKĀPUMIEM
8.1. Ja Iznomātājs aizkavē Transportlīdzekļa nodošanu lietošanā Nomniekam Tehniskajā specifikācijā un tehniskajā piedāvājumā minētājos termiņos, tad Iznomātājs maksā Nomniekam līgumsodu 0,2 % (nulle komats divu procentu) apmērā no termiņā nepiegādāta Transportlīdzekļa Līgumcenas par katru nokavēto dienu, bet ne vairāk kā 10 % no Līgumcenas.
8.2. Ja Līguma darbības laikā Nomnieks nav savlaicīgi veicis Iznomātāja izrakstītā rēķina apmaksu par Transportlīdzekļa nomu, tad Nomnieks maksā Iznomātājam pēc Iznomātāja rakstveida pieprasījuma līgumsodu 0,2 % (nulle komats divu procentu) apmērā no neapmaksātas rēķina summas par katru nokavēto dienu, bet ne vairāk kā 10 % no rēķinā norādītās summas.
8.3. Nomnieks ir tiesīgs ieskaita kārtībā ieturēt līgumsoda un/vai zaudējuma atlīdzību no jebkura maksājuma Iznomātājam. Turpmākie norēķini notiek pēc līgumsoda un/vai zaudējumu atlīdzības samaksas.
8.4. Par savu līguma saistību neizpildi vai nepienācīgu izpildi katra no Pusēm ir atbildīga otras priekšā saskaņā ar Latvijas Republikā spēkā esošajiem normatīvajiem aktiem, izņemot, ja saistību neizpilde vai nepienācīga izpilde radusies nepārvaramas varas apstākļu dēļ. 
8.5. Līgumsoda samaksa neatbrīvo Puses no saistību izpildes.
8.6. Ja Nomnieks pienācīgi nepilda līguma nosacījumus par Transportlīdzekļa nodošanu Iznomātājam un Iznomātājam jāsedz papildu izdevumi sakarā ar pieprasījumu atdot Transportlīdzekli tā valdījumā, Iznomātājs ir tiesīgs pieprasīt no Nomnieka atlīdzināt šos izdevumus.
8.7. Ja Nomnieks nav izpildījis vai nav pienācīgi pildījis Līgumā noteiktos pienākumus, kas saistīti ar Iznomātāja informēšanu un Transportlīdzekļa dokumentu saglabāšanu un tā rezultātā Iznomātājam ir nodarīti zaudējumi, Iznomātājam ir tiesības pieprasīt šādu zaudējumu atlīdzību Nomniekam.

9. LĪGUMA IZPILDĒ IESAISTĪTIE APAKŠUZŅĒMĒJI UN TO NOMAIŅA
9.1. Līguma izpildē Iznomātājs piesaista savā piedāvājumā norādīto kontaktpersonu. Iznomātājs ir atbildīgs par piesaistītās kontaktpersonas veiktā darba atbilstību Līguma prasībām.
9.2. Piedāvājumā (saskaņā ar iesniegto piedāvājumu Iepirkumā) norādītās kontaktpersonas nomaiņa pieļaujama tikai Līgumā noteiktajā kārtībā un gadījumos, ja ir saņemta Nomnieka rakstveida piekrišana attiecīgās kontaktpersonas nomaiņai.
9.3. Iznomātājs nav tiesīgs bez saskaņošanas ar Nomnieku veikt kontaktpersonas nomaiņu un/vai iesaistīt papildus speciālistus un apakšuzņēmējus Līguma izpildē.
9.4. Nomnieks pieņem lēmumu atļaut vai atteikt Iznomātāja piedāvājumā norādīto kontaktpersonu vai jaunu apakšuzņēmēju un/vai speciālistu  iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Nomnieks ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Nomnieks rakstveidā paziņo Iznomātājam.
9.5. Nomnieks, lemjot par piedāvājumā norādītā personāla vai apakšuzņēmēja nomaiņu, ievēro Publisko iepirkumu likuma 62. panta otro, trešo, ceturto, piekto un sesto daļu, kā arī Starptautisko un Latvijas Republikas nacionālo sankciju likuma 11.1 pantā noteikto.

10. LĪGUMA GROZĪŠANA, PAPILDINĀŠANA UN IZBEIGŠANA UN STRĪDU RISINĀŠANAS KĀRTĪBA
10.1. Līgumu var papildināt, grozīt vai izbeigt, Pusēm savstarpēji rakstveidā vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stāsies spēkā, kad abas Puses to parakstījušas.
10.2. Līguma darbības laikā Līgums var tikt atcelts, Pusēm par to savstarpēji rakstveidā vienojoties, kā arī katrai Pusei vienpusējā kārtā ir tiesības atkāpties no Līgumā noteikto saistību izpildes Latvijas tiesību aktos un šajā Līgumā noteiktajos gadījumos.
10.3. Nomnieks ir tiesīgs izbeigt šo Līgumu pirms termiņa, par to brīdinot Iznomātāju 5 (piecas) darbdienas iepriekš, ja Iznomātājs kavē Transportlīdzekļa piegādi ilgāk par 10 (desmit) dienām vai nav piegādājis Transportlīdzekli atbilstoši Tehniskajā specifikācijā un tehniskajā piedāvājumā norādītajam. Šajā gadījumā Nomnieks neatlīdzina Iznomātājam tādejādi radušos zaudējumus.
10.4. Nomnieks ir tiesīgs izbeigt šo Līgumu pirms Nomas termiņa beigām arī, ja:
10.4.1. Iznomātājs nav atkārtoti novērsis Nomnieka pieteiktos tehniskos defektus, kas radušies Transportlīdzeklim tā ekspluatācijas laikā un kas nav radušies Nomnieka darbības vai bezdarbības rezultātā;
10.4.2. nepilda kādu no Līguma saistībām un, neskatoties uz iepriekšēju rakstisku brīdinājumu, Iznomātājs nav novērsis pārkāpumu brīdinājumā noteiktajā termiņā vai pieļauj pārkāpuma atkārtošanos;
10.4.3. Iznomātājs apzināti ir sniedzis nepatiesu informāciju šajā Līgumā vai citos Nomniekam iesniegtajos dokumentos un nav novērsis pārkāpumu pēc Nomnieka rakstiska brīdinājuma;
10.4.4. ir uzsākta Iznomātāja likvidācija, Iznomātājs ir atzīts par maksātnespējīgu, vai iestājas citi apstākļi, kas liedz vai liegs Iznomātājam turpināt Līguma izpildi saskaņā ar Līguma noteikumiem vai kas negatīvi ietekmē Nomnieka tiesības, kas izriet no Līguma;
10.4.5. Līguma izpildes laikā Iznomātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.5. Iznomātājs ir tiesīgs izbeigt šo Līgumu pirms Nomas termiņa beigām, ja:
10.5.1. Nomnieks apzināti ir sniedzis nepatiesu informāciju šajā Līgumā vai citos Iznomātājam iesniegtajos dokumentos un nav novērsis šo pārkāpumu pēc Iznomātāja rakstiska brīdinājuma;
10.5.2. Nomnieks nav samaksājis ikmēneša nomas maksājumu un nav dzēsis šo parādu 1 (viena) mēneša laikā pēc maksājuma termiņa beigām; 
10.5.3. Nomnieks izvairās pildīt ar šo Līgumu uzņemtās saistības, neatbildot uz Iznomātāja atkārtotiem rakstiskiem atgādinājumiem un brīdinājumiem saskaņā ar šī Līguma noteikumiem, kā rezultātā Transportlīdzekļa vērtība ievērojami samazinās;
10.5.4. Nomnieks iesaistās Transportlīdzekļa aizliegtā nodošanas darījumā vai to apgrūtina ar aizliegtām mantiskajām tiesībām, nodod Transportlīdzekli apakšnomā šī Līguma termiņa laikā bez Iznomātāja rakstiskas atļaujas;
10.5.5. Nomnieks būtiski pārkāpj Transportlīdzekļa ražotāja vai Iznomātāja noteiktos tehniskās apkopes, ekspluatācijas un lietošanas noteikumus, ar kuriem Iznomātājs Nomnieku ir iepazīstinājis.
10.6. Nomnieks rakstiski paziņo Iznomātājam par šī Līguma izbeigšanu, pamatojoties uz Līguma 10.4. punktā minētajiem iemesliem, vismaz 30 (trīsdesmit)  dienas iepriekš, norādot Transportlīdzekļa nodošanas vietu, laiku un savu pilnvaroto pārstāvi Transportlīdzekļa nodošanai.
10.7. Iznomātājs rakstiski paziņo Nomniekam par šī Līguma izbeigšanu, pamatojoties uz Līguma 10.5. punktā minētajiem iemesliem, vismaz 30 (trīsdesmit)  dienas iepriekš, norādot Transportlīdzekļa nodošanas vietu, laiku un savu pilnvaroto pārstāvi Transportlīdzekļa pieņemšanai.
10.8. Ja Iznomātājs, saskaņā ar šo Līgumu, ir iesniedzis Nomniekam rakstisku paziņojumu par šī Līguma vienpusēju izbeigšanu pirms Nomas termiņa Nomnieka parāda dēļ, Nomnieks ir tiesīgs samaksāt parādu ne vēlāk kā 7 (septiņu) dienu laikā no rakstiska paziņojuma saņemšanas. Ja Nomnieks samaksā parādu noteiktajā termiņā un atbilstošā veidā, Iznomātājs turpina šī Līguma darbību atbilstoši tā sākotnējiem nosacījumiem.
10.9. Līgumā noteiktajos gadījumos Līgums uzskatāms par izbeigtu ar dienu, kad beidzies paziņojuma termiņš. Minētais neattiecas uz Līguma noteikumiem, kas skar finansiālo jautājumu nokārtošanu, tai skaitā, bet ne tikai – soda naudu, naudas sodu, procentu, līgumsodu, zaudējumu segšanu, Transportlīdzekļa atgriešanas pienākumu, kā arī strīdu izskatīšanas kārtību un piemērojamos tiesību aktus, kur Līguma saistības ir spēkā līdz to pilnīgai saistību izpildei. Līguma pirmstermiņa izbeigšanas gadījumā Puses nepretendē uz tāda veida zaudējumu kā neiegūtā peļņa u.tml. atlīdzību.

11. NEPĀRVARAMA VARA
11.1. Puses neatbild par šajā Līgumā noteikto saistību neizpildi vai nepienācīgu izpildi, ja tā saistīta ar nepārvaramas varas radītiem apstākļiem. Nepārvarama vara ir tādi ārkārtēji apstākļi, kurus Puses nevarēja paredzēt vai novērst, tai skaitā, dabas katastrofas, ugunsgrēki, karadarbība, masu nekārtības, streiki un citi apstākļi, kas nav pakļauti pušu saprātīgai kontrolei.
11.2. Puse, kas nokļuvusi nepārvaramas varas apstākļos, nekavējoties informē par to otru Pusi rakstiski 5 (piecu) darba dienu laikā pēc nepārvaramas varas iestāšanās un ziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.
11.3. Ja minēto apstākļu dēļ Līgumā norādīto saistību izpilde nav iespējama ilgāk par 2 (diviem) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies šī Līguma pārtraukšanas rezultātā.

12. SAZIŅAS KĀRTĪBA
12.1. Pušu pārstāvji:
12.1.1. Nomnieka pārstāvis, kurš ir atbildīgs par Līguma administrēšanu Nomnieka vārdā ir Saimnieciskā nodrošinājuma nodaļas Transporta daļas vadītājs Hardijs Frīdenbergs, e-pasts: hardijs.fridenbergs@talsi.lv , tālrunis +37127896599;
12.1.2. Iznomātāja pārstāvis, kurš ir atbildīgs par Līguma administrēšanu Iznomātāja vārdā ir Korporatīvo klientu vadītājs Renārs Mīligs, e-pasts: renars.miligs@hertz.lv, tālrunis +37125944733.  
12.2. Jebkuri paziņojumi Pusēm Līguma sakarā tiek nosūtīti uz juridiskajām adresēm vai e-pasta adresēm, kas norādītas Līgumā. Par paziņojumu nosūtīšanas adreses maiņu Pusēm ir ne vēlāk kā 5 (piecu) dienu laikā pēc adreses maiņas rakstiski jāinformē otra Puse.
12.3. Ja paziņojumi tiek nosūtīti kādai no Pusēm ar pastu uz Līgumā norādīto adresi, tie tiek uzskatīti par saņemtiem septītajā dienā no dienas, kad sūtījums pastā reģistrēts kā nosūtāmais dokuments. 
12.4. Ja paziņojumi sūtīti pa elektronisko pastu, tie uzskatāmi par saņemtiem nākošajā darba dienā pēc to nosūtīšanas dienas, izņemot, ja tajā pašā dienā tiek saņemts otras Puses atbildes elektroniskais pasts.
12.5. Ja paziņojums tiek nodots personīgi Pusei, tiek uzskatīts, ka adresāts ir saņēmis šo paziņojumu nodošanas dienā.

13. CITI NOTEIKUMI 
13.1. Līguma noteikumi un Līguma noslēgšanas, un izpildes gaitā Pušu saņemtā informācija un dokumenti no otras Puses ir konfidenciāli. Puses apņemas bez otras Puses rakstiskas piekrišanas neizpaust konfidenciālu informāciju trešajām personām, izņemot normatīvajos aktos noteiktajā kārtībā un gadījumos valsts institūciju pārstāvjiem.
13.2. Pusēm ir tiesības apstrādāt no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija, ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
13.3. Visi strīdi, kas rodas starp Pusēm uz Līguma pamata, tiek risināti sarunu ceļā. Ja savstarpēja vienošanās netiek panākta, jebkurš strīds tiek izšķirts Latvijas Republikas tiesās saskaņā ar Latvijas Republikas normatīvajiem aktiem.
13.4. Ja kāds no Līguma noteikumiem tiek atzīts par spēkā neesošu, pārējie Līguma noteikumi paliek spēkā, ciktāl  tos neatceļ spēku zaudējušie Līguma noteikumi.
13.5. Līgums ir sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abām Pusēm. Līguma parakstīšanas datums ir pēdējā parakstītāja pievienotā laika zīmoga datums un laiks.
13.6. Līgumam, kā tā neatņemama sastāvdaļa, pievienoti šādi pielikumi:
13.6.1. Tehniskā specifikācija un tehniskais piedāvājums;
13.6.2. Finanšu piedāvājums;
13.6.3. Maksājumu grafiks.

14. PUŠU REKVIZĪTI UN PARAKSTI

